

|  |
| --- |
| Δηλητηριώδη Άγρια Μανιτάρια |
| Greek |Ελληνικά |

* Τα επικίνδυνα άγρια μανιτάρια εμφανίζονται συνήθως μετά τις πρώτες καλές φθινοπωρινές βροχές.
* Μπορεί να βρεθούν σε πολλά μέρη, όπως θαμνώδεις εκτάσεις, δάση, δημόσια πάρκα, παιδικές χαρές, σχολικά οβάλ, αγροκτήματα και πιο κοντά στο σπίτι σας, στον κήπο σας, στο γκαζόν, στο κομπόστ, ή στο άχυρο.
* Προσέχετε τα παιδιά και τα κατοικίδια ζώα σας όταν βρίσκεστε έξω, επειδή τα μανιτάρια είναι εύκολα προσβάσιμα και μπορεί να φαίνονται ενδιαφέροντα για να τα φάνε.
* Οι άνθρωποι που έχουν ζήσει στο εξωτερικό θα πρέπει να γνωρίζουν ότι τα δηλητηριώδη μανιτάρια στην Αυστραλία μπορεί να μοιάζουν με τα βρώσιμα μανιτάρια που υπάρχουν σε άλλες χώρες.
* Τα μανιτάρια Θανατίτης (Death Cap) είναι τα πιο επικίνδυνα και μπορεί να προκαλέσουν θανατηφόρα ηπατική βλάβη. Το μαγείρεμα ή το ξεφλούδισμα δεν αφαιρεί το δηλητήριο. Ο Θανατίτης (Death Cap) φυτρώνει με βελανιδιές, φουντουκιές και καστανιές, αλλά τα θανατηφόρα μανιτάρια μπορεί να φυτρώσουν οπουδήποτε. Τα μόνα μανιτάρια που είναι ασφαλή για κατανάλωση είναι αυτά που αγοράζετε από ένα αξιόπιστο μανάβικο ή σούπερ μάρκετ.
* Αν φάτε κατά λάθος ένα άγριο μανιτάρι, μην περιμένετε να αρχίσουν τα συμπτώματα, καλέστε το **Κέντρο Δηλητηρίασης (Poisons Information Centre) στο 13 11 26** και ακολουθήστε τις συμβουλές τους.

Όποιος αρρωστήσει μετά την κατανάλωση ενός άγριου μανιταριού θα πρέπει να ζητήσει επείγουσα ιατρική βοήθεια.

**Σε περίπτωση έκτακτης ανάγκης να καλείτε πάντα το τριπλό μηδέν (000).**

### **Τα συμπτώματα δηλητηρίασης από άγρια μανιτάρια περιλαμβάνουν:**

* **Βίαιες κράμπες στο στομάχι**
* **Κοιλιακό πόνο**
* **Εμετό**
* **Ναυτία**
* **Διάρροια**

**Τα συμπτώματα συνήθως ξεκινούν 3-6 ώρες μετά την κατανάλωση ενός μανιταριού και μπορεί να διαρκέσουν έως και 3 ημέρες.**

**Τα πιο επικίνδυνα μανιτάρια μπορεί να έχουν καθυστερημένα συμπτώματα που μπορεί να αρχίσουν έως και 24 ώρες μετά την κατανάλωση.**

[**www.betterhealth.vic.gov.au/health/healthyliving/mushroom-poisoning**](http://www.betterhealth.vic.gov.au/health/healthyliving/mushroom-poisoning)

|  |
| --- |
| Για να λάβετε αυτό το έγγραφο σε άλλη μορφή, στείλτε email στην υπηρεσία Public Health Communications <pph.communications@health.vic.gov.au>.  Εγκρίθηκε και δημοσιεύθηκε από την Κυβέρνηση της Βικτώριας, 1 Treasury Place, Melbourne.  © State of Victoria, Australia, Department of Health, June 2025. |